Pad(stal) Na Jou Hart: 5 Lekker Padstalle in SA - LekkeSlaap Blog
Wat sou die langpad wees sonder 'n fles boeretroos, 'n versameling lekker-luister liedjies en, natuurlik, 'n padstal? 'n Padstal is so eie aan Suid-Afrikaner wees soos 'n braai op 'n Saterdagmiddag, en dis die ideale plek as jy wil benerek en jou padkos aanvul ─ van varsgebakte brood, biltong, gemmerbier en wildspasteie, tot soet bederfies! Suid-Afrika het 'n padstal om elke hoek en draai van die kus tot Kathu, daarom gee LekkeSlaap dié lysie lekker invalplekke regoor die land vir jou volgende langpadvakansie!
A post shared by Clarice Janse van Rensburg (@clarice_zevenbergen) on Nov 6, 2017 at 12:04pm PST
Kliek hier vir meer inligting oor Thyme and Again en kliek hiér as jy in Plettenbergbaai wil oornag.
A post shared by Megan O'Donnell (@meganjeanod) on Oct 12, 2017 at 11:26am PDT
Kliek hiér as jy by Travalia Guest Farm wil oornag.
Kliek hier vir meer inligting oor die Weskus Spens Padstal en kliek hiér as jy aan die Weskus wil oornag.
Enige persoon wat al ooit die Oos-Kaap besoek het sal onmiddellik vir jou kan sê dat jy definitief by Nanaga Padstal 'n draai moet maak. Nes meeste padstalle het Nanaga 'n restaurant waar jy ontbyt, middagete en ligte maaltye kan nuttig. Daar is ook konfyt, soetgoedjies, beskuit, biltong en geskenkies te koop, maar dis die pasteie en roosterkoek wat reisigers keer op keer terug lok. 'n Roosterkoek kan net so gekoop word en by die huis gevul word of jy kan die deeg koop en die roosterkoek self by die huis gaan maak. Roosterkoek met lekker vulsels is ook by die restaurant beskikbaar. 'n Pastei-liefhebber moet beslis nie hierdie plek misloop nie. Jy sal ook nie sommer 'n fout maak as jy die steak-, spinasie- en feta-vulsel, lamskerrie-vulsel, hoender-vulsel, of lam met pepermentjellie-vulsel probeer nie. Pasteie is in padkos-grootte beskikbaar, of jy kan 'n gesinsgrootte-pastei koop wat jy by die huis kan bak.
Kliek hier vir meer inligting oor Nanaga Padstal en kliek hiér as jy in Port Elizabeth wil oornag.
Dit was oorspronklik net twee waens langs die N2, maar oor die jare het Dassiesfontein in 'n boeremark van formaat ontaard. Alles wat jou vakansiehart begeer is hier te koop ─ van eetgoed, drinkgoed, ougoed en tuingoed, tot enamel-bakke, Victoriaanse kaggels en selfs 'n kolestofie of twee! Daar is ook 'n nuwe melkery-afdeling wat melk, kaas, jogurt, vrugtesap en heerlike kaas verkoop. Dis die ideale afsaalplek om ontbyt of middagete te geniet, of om net bene te strek en deur al die kamertjies te snuffel. Dassiesfontein is 'n ware belewenis, en die varsgebakte lamskerrie-pasteie is vir seker iets om oor huis toe te skryf!
Kliek hier vir meer inligting oor Dassiesfontein Padstal en hiér as jy in die Overberg wil oornag.
Die verversingspos wat jare gelede deur die Nederlanders in die Kaap opgerig is kan as die begin van ons padstal-erfenis beskou word, en tot vandag toe hou ons steeds met dié eg Suid-Afrikaanse tradisie voort. Laat weet gerus in die kommentaarblokkie hieronder wat en waar jou gunsteling-padstal is!